Document ID: 31992D0384

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουνίου 1992 σχετικά με τη σύναψη συμφωνίας μεταξύ της Ευρωπαϊκής Οικονομικής Κοινότητας, του Βασιλείου της Νορβηγίας και του Βασιλείου της Σουηδίας στον τομέα της πολιτικής αεροπορίας (92/384/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής Κοινωνικής Επιτροπής (2),
Εκτιμώντας:
ότι το Συμβούλιο αποφάσισε, κατά τη σύνοδό του της 18ης και 19ης Ιουνίου 1990, ότι δεν πρέπει να καθυστερήσουν περαιτέρω οι διαπραγματεύσεις με τη Νορβηγία και τη Σουηδία και εξουσιοδότησε την Επιτροπή να προβεί σε διαπραγματεύσεις με τις δύο αυτές χώρες με βάση τις οδηγίες διαπραγμάτευσης που καθορίστηκαν για τη διεξαγωγή των διαπραγματεύσεων μεταξύ της Κοινότητας και των χωρών της Ευρωπαϊκής Ζώνης Ελεύθερων Συναλλαγών-
ότι η Επιτροπή διεξήγαγε τις διαπραγματεύσεις στο πλαίσιο στενών διαβουλεύσεων και συντονισμού με τα κράτη μέλη-
ότι η συμφωνία επιτρέπει τη θέσπιση, στο χώρο που καλύπτει η Ευρωπαϊκή Οικονομική Κοινότητα, το Βασίλειο της Νορβηγίας και το Βασίλειο της Σουηδίας, μιας δέσμης κανόνων που αφορούν την πολιτική αεροπορία, ώστε να καθιερωθεί ενιαίο σύστημα κανόνων σχετικά με την πρόσβαση στην αγορά, την αεροπορική μεταφορική ικανότητα καθώς και τον καθορισμό των τιμών στον τομέα αυτό-
ότι, τέλος, το συμφωνηθέν κατόπιν των διαπραγματεύσεων κείμενο ανταποκρίνεται στις οδηγίες διαπραγμάτευσης που είχαν καθοριστεί για τη σύναψη συμφωνίας περί αερομεταφορών μεταξύ της Κοινότητας και των κρατών της ΕΖΕΣ-
ότι η συμφωνία πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητας, του Βασιλείου της Νορβηγίας και του Βασιλείου της Σουηδίας στον τομέα της πολιτικής αεροπορίας, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου προβαίνει στις αναγκαίες διατυπώσεις όπως προβλέπεται στο άρθρο 23 της συμφωνίας.
Άρθρο 3
Η Επιτροπή επικουρούμενη από εκπροσώπους των κρατών μελών, εκπροσωπεί την Κοινότητα στη μεικτή επιτροπή που συγκροτείται βάσει του άρθρου 13 της συμφωνίας.
Άρθρο 4
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Αρχίζει να ισχύει την ημέρα δημοσίευσής της.
Λουξεμβούργο, 22 Ιουνίου 1992.

Labels: 8
18
15
4